**Nyregistrerte og bruktimporterte traktorer**

1993-2017

Figur 1 viser årstall for nyregistrerte og bruktimporterte traktorer i perioden 1993-2017. Se detaljer nedenfor om utviklingen gjennom de siste årene til og med desember 2017.

Figur 1

*Kilde: Opplysningsrådet for veitrafikken*

*Bruktimporten* nådde en topp i 2011, etterfulgt av fire år med sterk tilbakegang, som førte til at importen i 2015 ble den laveste siden 1993. I 2016 snudde importen *opp* 52 prosent, og i 2017 opp 9 prosent. Etter to år med tilbakegang *økte nyregistreringene* litt i 2016, og fortsatte fremgangen med 8 prosent vekst i 2017.

Det kan se ut som nyregistreringene "svinger" mer enn bruktimporten, men relativt sett, dvs. i forhold til antallet traktorer, er det importen som svinger mest. Det fremgår av figur 2, der vi har *indeksert* tidsutviklingen.

Figur 2

*Kilde: Opplysningsrådet for veitrafikken*

Nyregistreringene går i bølger med bølge*topper* i 1996, 2006 og 2011. Trendveksten over hele perioden er *bare så vidt over null*.

Bruktimporten viser en helt annen utvikling. Frem til 2011 steg den med 10 prosent i gjennomsnitt per år. Oppgangen var særlig sterk mot slutten av perioden. Fra 2011 til 2015 ble bruktimporten *redusert* med hele 30 prosent per år, men økte både i 2016 og 2017.

**Månedstall og kvartalstall 2014-2017**

Antall nyregistreringer i *desember* (2017) var det høyeste månedstallet de fire årene vi ser på (figur 4). Det bidro også til at 4. kvartal 2017 ble det klart høyeste kvartalstallet disse fire årene. I hele 2017 ble det registrert 3345 nye traktorer. Det er 7,8 prosent flere enn året før, og det høyeste antall nyregistreringer siden 2013. Det er også mye større forskjeller i antall nyregistreringer *månedene imellom* i 2017 enn tidligere år.

Mens nyregistreringene tok seg kraftig opp mot slutten av 2017, flatet bruktimporten ut. Se figur 3. I hele 2017 ble det solgt 339 bruktimporterte traktorer, og 311 året før. Det er betydelig lavere enn de første 10-12 årene på 2000-tallet.

Figur 3

*Kilde: Opplysningsrådet for veitrafikken*

Figur 4

*Kilde: Opplysningsrådet for veitrafikken*

**Endringer i 2015, 2016 og 2017 – Måneder og kvartal**

Figur 5

*Kilde: Opplysningsrådet for veitrafikken*

Figur 6

*Kilde: Opplysningsrådet for veitrafikken*

Etter tilbakegang i 1. kvartal (i 2017 sammenlignet med året før) *steg* nyregistreringene i 2. kvartal, og var så å si uforandret i 3. kvartal. Men salget tok seg kraftig opp i 4. kvartal med særlig sterk vekst i desember. Se figur 5. I hele 2017 ble det registrert 243 (7,8 prosent) *flere* nye traktorer enn året før.

Etter tilbakegangen gjennom 2015 og inn i 2016 tok bruktimporten seg opp til og med oktober 2017; men både november og desember viser sterk tilbakegang (sammenlignet med samme måned året før). Se figur 6. I hele 2017 ble det solgt 28 (9,0 prosent) flere bruktimporterte traktorer enn året før.

Andelen bruktimporterte traktorer nådde en topp på 20,0 prosent i 2010. De fem påfølgende årene gikk andelen markert tilbake til 6,2 prosent i 2015; men tok seg opp igjen til 9,1 prosent i 2016. I 2017 fortsatte andelen å stige til 10,5 prosent i januar-september, men på grunn av nedgang i bruktimporten og sterk vekst i nyregistreringene mot slutten av året ble andelen bruktimporterte traktorer 9,2 prosent i hele 2017.

Figur 7

*Kilde: Opplysningskontoret for veitrafikken*